Ole-Gunnar Søgnen

Ole-Gunnar Søgnen (født 1955) er en norsk professor og tidligere rektor ved Høgskolen i Bergen.

Akademisk karriere 
Søgnen er sivilingeniør innen husbyggingsteknikk fra NTH i 1977 med doktorgrad i teknisk byfornyelse fra samme sted i 1981. Han var teknisk sjef og underdirektør i Institutt for byfornying i Bergen fra 1982 til 1989. Fra 1989 ledet han en rekke forskningsprogrammer for NTNF og Norges forskningsråd innen temaene bygningsforvaltning, eksperimentbygging og energibruk. Fra 1996 til 2003 var han byggoperatør for NVE, siden Enova. Fra 1991 ble Søgnen professor II i bygningsforvaltning ved sivilingeniørutdanningen i Narvik. I 2003 ble han dekan for Avdeling for ingeniørutdanning ved Høgskolen i Bergen og holdt den stillingen til ble valgt til rektor ved høgskolen i 2011. 

Ved sammenslåingen av høgskolene på vestlandet til Høgskulen på Vestlandet, hadde Søgnen en sentral rolle. Han søkte selv på rektorstillingen ved Høgskulen på Vestlandet men den gikk til professor Berit Rokne. Søgnen gikk deretter tilbake til fagfeltet, nå som førsteamanuensis.

Søgnen har vært medlem av arbeidsutvalget i Nasjonalt råd for teknologisk utdanning og styremedlem i Universitets- og høgskolerådet.

Bakgrunn 
Han er født og oppvokst i Gaular som yngre bror av tidligere skoledirektør i Oslo, Astrid Søgnen og eldre bror til administrerende direktør for stab i Norges forskningsråd, .

Referanser 

Norske sivilingeniører
Norske professorer
Norske skoleledere
Rektorer ved skoler i Norge
Personer fra Gaular kommune
Vitenskapelig ansatte ved Høgskulen på Vestlandet
Rektorer ved Høgskolen i Bergen
Professorer ved Høgskolen i Bergen
Alumni fra NTH
Fødselsdato ikke oppgitt